**„საერთო დანიშნულების ავიაციის მიზნებისთვის საჰაერო ხომალდის ექსპლუატაციის წესის დამტკიცების შესახებ“ სსიპ – სამოქალაქო ავიაციის სააგენტოს დირექტორის 2023 წლის 21 ნოემბრის №230 ბრძანებაში ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე–20 მუხლის მე–4 პუნქტის შესაბამისად, **ვბრძანებ:**

**მუხლი 1**. „საერთო დანიშნულების ავიაციის მიზნებისთვის საჰაერო ხომალდის ექსპლუატაციის წესის დამტკიცების შესახებ“ სსიპ – სამოქალაქო ავიაციის სააგენტოს დირექტორის 2023 წლის 21 ნოემბრის №230 ბრძანებით დამტკიცებულ „საერთო დანიშნულების ავიაციის მიზნებისთვის საჰაერო ხომალდის ექსპლუატაციის წესში“ (www.matsne.gov.ge, 24/11/2023 წ., სარეგისტრაციო კოდი: 310050000.54.066.016317) შეტანილ იქნეს შემდეგი ცვლილებები:

1. **მე–15 მუხლი ჩამოყალიბდეს შემდეგი რედაქციით:**

„**მუხლი 15. მინიმალური აღჭურვილობის ჩამონათვალი**

1. MEL უნდა შემუშავდეს, შემდეგი პირობების დაცვით:

ა) დოკუმენტი უზრუნველყოფს სხ-ის ექსპლუატაციას, განსაზღვრულ პირობებში, იმ ხელსაწყოების, აღჭურვილობის ან ფუნქციების გამოყენებით, რომელიც ფრენის დაწყებისას არის გაუმართავ მდგომარეობაში;

ბ) დოკუმენტი უნდა შემუშავდეს თითოეული ცალკეული სხ-სთვის, ექსპლუატანტის შესაბამისი საექსპლუატაციო და ტექნიკური მომსახურების პირობების გათვალისწინებით;

გ) MEL უნდა ეფუძნებოდეს შესაბამის MMEL-ს და არ უნდა იყოს MMEL-ზე ნაკლებად შემზღუდველი.

2. MEL და მისი ნებისმიერი ცვლილება უნდა იყოს შეთანხმებული სააგენტოსთან.

3. MEL–ის შემუშავებისას და/ან მასში ცვლილების შემთხვევაში, სხ–ს ექსპლუატანტმა უნდა უზრუნველყოს ამ წესის დანართი №4–ში განსაზღვრული მოთხოვნების დაცვა.“

1. **73-ე მუხლის პირველი პუნქტი ჩამოყალიბდეს შემდეგი რედაქციით:**

„1. სააერნაოსნო მონაცემთა ბაზები, რომლებიც გამოიყენება სერტიფიცირებული სხ–ს სისტემის პროგრამებში (აპლიკაციები) უნდა აკმაყოფილებდეს მონაცემთა ხარისხის მოთხოვნებს, რომელიც შეესაბამება ინფორმაციის მიზნობრივ გამოყენებას.“

1. **93-ე მუხლის პირველი პუნქტი ჩამოყალიბდეს შემდეგი რედაქციით:**

„1. სააერნაოსნო მონაცემთა ბაზები, რომლებიც გამოიყენება სერტიფიცირებული სხ–ს სისტემის პროგრამებში (აპლიკაციები) უნდა აკმაყოფილებდეს მონაცემთა ხარისხის მოთხოვნებს, რომელიც შეესაბამება ინფორმაციის მიზნობრივ გამოყენებას.“

1. **დაემატოს დანართი №4 თანდართული რედაქციით.**

**მუხლი 2.**

არაკომპლექსური ძრავის მქონე საჰაერო ხომალდით არაკომერციული ექსპლუატაციის განმახორციელებელი ექსპლუატანტი (NCO ექსპლუატანტი) ვალდებულია, უზრუნველყოს ამ ბრძანების ამოქმედებამდე შემუშავებული MEL-ის შესაბამისობა ამ ბრძანებით დადგენილ მოთხოვნებთან 2024 წლის პირველ ივლისამდე.

**მუხლი 3.**

ეს ბრძანება ამოქმედდეს გამოქვეყნებისთანავე.